हेल्थ अलर्ट- जेपी अस्पताल में बंद नहीं होगा डेंगू-बुखार कंट्रोल रूम
भोपाल | जेपी अस्पताल में संचालित डेंगू- बुखार कंट्रोल रूम को बंद नहीं किया जाएगा। शहरवासी कंट्रोल रूम के फोन नंबर 0755-2551291 पर अपने घर और कॉलोनी में बुखार के मरीज की जानकारी देकर लार्वा सर्वे के लिए स्वास्थ्य कर्मचारियों की टीम को बुला सकेंगे। सीएमएचओ डॉ. वीणा सिन्हा ने यह निर्णय शहर में डेंगू के साथ - साथ दूसरी संक्रामक बीमारियों को काबू करने लिया है। डॉ. सिन्हा ने बताया कि सर्दियों की शुरूआत होने के बाद भी हर रोज शहर की अलग - अलग कॉलोनियों से औसतन 50 फोन कॉल लार्वा सर्वे के लिए आ रहे हैं। इनमें से 20 फीसदी के घर में डेंगू फैलाने वाले मच्छर के लार्वा मिल रहे हैं, जिन्हें लार्वीसाइड से खत्म किया जा रहा है।
hin_Deva hin_Deva